Rentnar a što potom – wuměnkarsku swobodu wužiwać abo wužadanje přiwzać (18)
Někotři njemóža so tohole časa dočakać, tamni zaso nochcedźa scyła na njón myslić – na zastup do renty. Kajke maja wuměnkarjo wjesela abo starosće, to ze seriju „Rentnar a što potom?“ bliže wobswětlamy.
Minjeny tydźeń pjatk sy móhł na Fichtowej w Kamjencu wobkedźbować, zo je tam dwaceći dźěći z busa z běłoruskej awtowej značku wulězło. Hólcy a holcy w starobje wosom do štyrnaće lět po něšto wjac hač 1 800 kilometrow dołhej jězbje so njewěsće rozhladowachu, njewědźo, što na nich čaka. Tola jich zhladowanje bu hnydom přećelniše, jako jich muž w zrališej starobje přećelnje serbsce a w tróšku kopolatej rušćinje witaše.
bos_Latn bos_Latn szl_Latn